Diari Oficial de la Generalitat Valenciana


Sumari del DOGV 5449, del 13-02-2007 (2007/1678)

Informació pública de l'alternativa tècnica per al desenvolupament i l'execució del programa d'actuació integrada del sector SZ10 Villa Natura de Siete Aguas (València).
-------------------------------------------------------------------------------------------------------------------------------------------------------------------------

### Dades del document

Número de DOGV
:   5449

Data del DOGV
:   13-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1678


Data del document
:   07-02-2007

Organisme emissor
:   Futuro Residencial, SLU

Tipus de document
:   Informació Pública

L'Ajuntament de Siete Aguas, en sessió feta el 3 de novembre de 2006, ha acordat obrir el procediment per a la gestió indirecta d'un programa d'actuació integrada en el sector denominat Villa Natura, i ha aprovat les bases particulars reguladores del concurs d'adjudicació i de la seua gestió. L'acord esmentat s'ha publicat al Diari Oficial de la Comunitat Valenciana número 5.414, de 26 de desembre de 2006.  
La mercantil Futuro Residencial, SLU, amb CIF A56096300 i domicili a efectes de notificacions a l'avinguda de Corts Valencianes, número 43, baix, de València (46847), representada per Fernando Puente Roig, amb DNI 41369896-Z, en qualitat d'aspirant a urbanitzador, formularà proposta de programa d'actuació integrada amb l'objectiu de desenvolupar i urbanitzar el sector denominat Villa Natura del municipi de Siete Aguas (València).  
D'acord amb el que s'establix en l'article 134 de la Llei Urbanística Valenciana, i previ avís als titulars cadastrals de drets afectats per l'actuació proposada, se sotmet a informació pública, durant el període d'un mes, els documents assenyalats en les lletres a, f i k de l'article 126 de la citada llei, integrants de l'alternativa tècnica proposada per Futuro Residencial SLU, mitjançant la inserció d'este anunci al Diari Oficial de la Comunitat Valenciana i a un diari no oficial de difusió àmplia a Siete Aguas. Esta exposició al públic també ho és als efectes de l'article 4 de la Llei 2/1989, de 3 de març, de la Generalitat Valenciana d'Impacte Ambiental i de l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
Els documents integrants de l'alternativa tècnica sotmesos a informació pública són els següents: document d'integració territorial, pla parcial, projecte d'urbanització, estudi d'impacte ambiental i document de síntesi, estudi d'integració paisatgística, justificació de la disponibilitat de recursos hídrics, estudi d'afecció de domini públic hidràulic i al règim de vessament superficial, estudi acústic, estudi arqueològic i estudi de trànsit.  
Es fa constar que, d'acord amb allò establert en l'article 134 de la llei, la referida documentació s'ha protocol·litzat en la data 7 de febrer de 2007, mitjançant l'acta autoritzada per la notària de Buñol María Consuelo Bombal Quirós, i s'ha depositat una altra còpia protocol·litzada a l'Ajuntament de Siete Aguas.  
Durant el període d'exposició pública, que es compta a partir del dia següent al de l'última publicació d'este anunci als mitjans citats, es podrà examinar la documentació i presentar al·legacions, tant a la notaria referida anteriorment, situada al carrer de l'Alcalde Joaquín Masmano Ibáñez, número 16-1r de Buñol, de dilluns a divendres en horari de 10.00 a 13.00 hores, i a l'Ajuntament de Siete Aguas de dilluns a divendres en horari de 09.00 a 14.00 hores.   
Es posa de manifest mitjançant este anunci que, amb la finalitat de facilitar la divulgació del projecte i fomentar i garantir la participació pública, la maqueta de l'actuació urbanística proposada s'exposarà, junt amb documentació tècnica i gràfica complementaria, a la Casa de la Cultura, situada a l'avinguda de la Fuente, número 7 de Siete Aguas, on es podrà visitar durant el període d'informació pública, de dilluns a dissabte en horari de 16.00 a 21.00 hores i els diumenges de 09.00 a 14.00 hores. Al mateix temps es comunica que els tècnics redactors de la documentació que s'exposa al públic faran una sessió informativa al local esmentat, que serà oportunament anunciada al tauler d'anuncis de l'Ajuntament.  
Que també servisca el present anunci per a avisar tots aquells propietaris desconeguts o titulars cadastrals l'adreça dels quals no conste o conste errònia al cadastre, de conformitat amb el previst en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, considerant que l'anunci present té el caràcter d'edicte.  
València, 7 de febrer de 2007.- En representació de Futuro Residencial, SLU: Fernando Puente Roig.